**ՀԻՄՆԱՎՈՐՈՒՄ**

**«ԿԱԴԱՍՏՐԻ ԿՈՄԻՏԵԻ ՀԵՏ ՏԵՂԵԿԱՏՎՈՒԹՅԱՆ ՊԱՐԲԵՐԱԿԱՆ ԹԱՐՄԱՑՄԱՆ ԾԱՌԱՅՈՒԹՅՈՒՆՆԵՐԻ ՊԱՅՄԱՆԱԳՐԻ ՕՐԻՆԱԿԵԼԻ ՁԵՎԸ,ԴՐԱ ՀԻՄԱՆ ՎՐԱ ՏԵՂԵԿԱՏՎՈՒԹՅԱՆ ՏՐԱՄԱԴՐՄԱՆ ԿԱՐԳԸ ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՐՏԻ 30 N 336-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Իրավական ակտի անհրաժեշտությունը (նպատակը).**

Սույն իրավական ակտը մշակվել է ՀՀ վարչապետի 2023 թվականի ապրիլի 21-ի «Գեոդեզիական և քարտեզագրական գործունեության մասին», «Տարածական տվյալների մասին» օրենքների կիրարկումն ապահովող միջոցառումները հաստատելու մասին» N 440-Ա որոշմամբ հաստատված N 2 հավելվածի 6-րդ կետի պահանջների կատարումն ապահովելու նպատակով:

 **2. Կարգավորման հարաբերությունների ներկա վիճակը և առկա խնդիրները.**

 **Տարածական տվյալների մասին» օրենքի համաձայն Կադաստրի կոմիտեն (այսուհետ՝ Կոմիտե) հանդիսանում է տարածական տվյալների ոլորտի լիազոր մարմինը, հետևաբար այս դեպքում կարևորվում է տարածական տվյալների տրամադրման, պարբերական թարմացման ծառայությունների մատուցման իրավակարգավորումների սահմանումը, հաշվի առնելով նաև թվային տեխնոլոգիաների ներդրման հանգամանքը: Տարածական տվյալների տրամադրման գործընթացը կանոնակարգելու նպատակով խիստ անհրաժեշտություն է առաջանում հատուկ ձևաչափով երկկողմանի պայմանագրի ձևի սահմանումը, որտեղ հստակ ամրագրված կլինեն կողմերի իրավունքները և պարտավորությունները, տվյալների տրամադրման ժամկետները, ֆինասական կարգավորումները:**

 **Տվայլների արդիականությունը, ամբողջականությունը ապահովվելու, ինչպես նաև արդյունավետ որոշում կայացնելու համար, կարևորվում է նաև տվյալների պարբերաբար թարմացման գործընթացի կանոնակարգումը: Հետևաբար, Նախագծի 2-րդ հավելվածով նախատեսվում է կարգավորել Հայաստանի Հանրապետության համայնքների տարածական տեղեկատվության պարբերական թարմացման ծառայությունների մատուցման մասին պայմանագրի հիման վրա տեղեկատվության տրամադրման հետ կապված հարաբերությունները:**

 **Կոմիտեի հետ տեղեկատվության պարբերական թարմացման և** տեղեկատվության տրամադրման **իրավահարաբերությունները ներկայումս կարգավորմվում են «Հայաստանի Հանրապետության համայնքների (Երևան քաղաքում` վարչական շրջանների) վեկտորային ֆորմատով կադաստրային քարտեզների բազային և թեմատիկ տեղեկատվության պարբերական թարմացման ծառայությունների մատուցման մասին պայմանագրի օրինակելի ձևը և այդ պայմանագրի հիման վրա տեղեկատվության տրամադրման կարգը հաստատելու մասին» N 336-Ն ՀՀ կառավարության որոշմամբ, որի Հավելված N 1-ով սահմանվում է տեղեկատվության պարբերական թարմացման պայմանագրի ձևը։ Վերջինիս 2-րդ կետի 2.1-ին ենթակետի համաձայն Կոմիտեն իրավունք ունի տրամադրված տեղեկատվությունը պատվիրատուի կողմից երրորդ անձանց փոխանցվելու դեպքում պատվիրատուից պահանջելու Կոմիտեին պատճառված վնասին համապատասխան փոխհատուցում, սակայն բացակայում է դրա իրավակարգավորման հիմքը, ինչպես նաև և 3-րդ կետի 3.1 ենթակետի համաձայն տեղեկատվության տրամադրման վճարի չափը և դրա տրամադրման ժամկետը սահմանված է «Գույքի նկատմամբ իրավունքների պետական գրանցման մասին» օրենքով: Հաշվի առնելով այն հանգամանքը, որ վերը նշված կետերը ներկայումս կարգավորվում են «Տարածական տվյալների մասին» օրենքի 19-րդ հոդվածով և Կոմիտեի կողմից տվյալների տրամադրման թվային տեխնոլոգիաների և ենթակառուցվածքների ներդրման ու զարգացման միտումները, անհրաժեշտություն է առաջացել նոր իրավակարգավումների, մասնավորապես Նախագծի N 2 հավելվածի 2-րդ կետի 5-րդ ենթակետի համաձայն՝** տեղեկատվությունը տրամադրվելու է նաև e-cadastre.am կայքի միջոցով:

1. **Իրավական ակտի ընդունման արդյունքում ակնկալվող արդյունքը.**

Կառավարության որոշմամբ կհաստատվի «Տարածական տվյալների մասին» օրենքի 5-րդ հոդվածի 1-ին մասի 8-րդ կետով նախատեսված՝ լիազոր պետական մարմնի հետ տեղեկատվության պարբերական թարմացման ծառայությունների պայմանագրի օրինակելի ձևը և դրա հիման վրա տեղեկատվության տրամադրման կարգը։

 **4. Նախագծի ընդունումը պետական բյուջեի եկամուտներում և ծախսերում էական փոփոխություններ չի առաջացնում:**

 **5. Նախագիծը մշակվել է Կադաստրի կոմիտեի կողմից:**